CELEX: 62016CA0292
Language: sk
Date: 2017-11-23 00:00:00
Title: Vec C-292/16: Rozsudok Súdneho dvora (prvá komora) z 23. novembra 2017 (návrh na začatie prejudiciálneho konania, ktorý podal Helsingin hallinto-oikeus – Fínsko) – konanie začaté na návrh A Oy (Návrh na začatie prejudiciálneho konania — Sloboda usadiť sa — Priame dane — Daň z príjmov právnických osôb — Smernica 90/434/EHS — Článok 10 ods. 2 — Prevod aktív — Stála prevádzkareň nerezident, ktorá sa v rámci operácie prevodu aktív prevádza na prijímajúcu spoločnosť, ktorá je tiež nerezidentom — Právo členského štátu prevádzajúcej spoločnosti zdaniť zisky alebo kapitálové zisky tejto prevádzkarne, ktoré vznikli pri prevode aktív — Vnútroštátna právna úprava stanovujúca okamžité zdanenie ziskov alebo kapitálových ziskov už v roku prevodu — Výber splatnej dane ako príjem za daňový rok, v ktorom sa uskutočnila operácia prevodu aktív)

22.1.2018   
            
            
               SK
            
            
               Úradný vestník Európskej únie
            
            
               C 22/11
            
         Rozsudok Súdneho dvora (prvá komora) z 23. novembra 2017 (návrh na začatie prejudiciálneho konania, ktorý podal Helsingin hallinto-oikeus – Fínsko) – konanie začaté na návrh A Oy
   (Vec C-292/16) (1)
   
   ((Návrh na začatie prejudiciálneho konania - Sloboda usadiť sa - Priame dane - Daň z príjmov právnických osôb - Smernica 90/434/EHS - Článok 10 ods. 2 - Prevod aktív - Stála prevádzkareň nerezident, ktorá sa v rámci operácie prevodu aktív prevádza na prijímajúcu spoločnosť, ktorá je tiež nerezidentom - Právo členského štátu prevádzajúcej spoločnosti zdaniť zisky alebo kapitálové zisky tejto prevádzkarne, ktoré vznikli pri prevode aktív - Vnútroštátna právna úprava stanovujúca okamžité zdanenie ziskov alebo kapitálových ziskov už v roku prevodu - Výber splatnej dane ako príjem za daňový rok, v ktorom sa uskutočnila operácia prevodu aktív))
   (2018/C 022/13)
   Jazyk konania: fínčina
   
      Vnútroštátny súd, ktorý podal návrh na začatie prejudiciálneho konania
   
   Helsingin hallinto-oikeus
   
      Účastník konania pred vnútroštátnym súdom
   
   A Oy
   
      Výrok rozsudku
   
   Článok 49 ZFEÚ sa má vykladať v tom zmysle, že bráni takej vnútroštátnej právnej úprave, o akú ide vo veci samej, ktorá v prípade, že spoločnosť rezident v rámci operácie prevodu aktív uskutoční prevod stálej prevádzkarne nerezidenta na spoločnosť, ktorá je tiež nerezidentom, jednak stanovuje okamžité zdanenie kapitálového zisku vzniknutého pri tejto operácii, a jednak nepovoľuje odklad výberu splatnej dane, zatiaľ čo v porovnateľnej vnútroštátnej situácii sa taký zisk zdaní až pri prevode prevedených aktív, pokiaľ táto právna úprava neumožňuje odklad výberu takej dane.
   
      (1)  Ú. v. EÚ C 270, 25.7.2016.